Το περιοδικό **Men’sHealth** είναι μηνιαίο περιοδικό διεθνούς κυκλοφορίας της εκδοτικής εταιρείας *Rodale International* που εδρεύει στις ΗΠΑ. Θεωρείται το «μεγαλύτερο ανδρικό περιοδικό στον κόσμο» με τον οποίο χαρακτηρισμό και τιτλοφορείται.  

Η εν λόγω εταιρεία έχει παραχωρήσει τα δικαιώματα του τίτλου σε διάφορους εκδότες ανά Χώρα από τους οποίους και εκδίδεται επιμέρους, με ελεύθερη περιεχόμενη ύλη που αντιστοιχεί βεβαίως στη γλώσσα, την κουλτούρα, την ιδιοσυγκρασία και τους επικρατούντες θεσμούς του κατά χώρα αναγνωστικού κοινού τους.

Σήμερα, (Μάρτιος 2010), το περιοδικό αυτό εκδίδεται μηνιαίως από εγχώριες εταιρείες έκδοσης στις ακόλουθες 31 χώρες (κατά ελληνική αλφαβητική σειρά): Αυστραλία, Βραζιλία, Γαλλία, Γερμανία, Ελλάδα, Ηνωμένο Βασίλειο, ΗΠΑ, όπου και η μητροπολιτική εκδοτική εταιρεία, Ινδία, Ινδονησία, Ισπανία, Ιταλία, Καζακστάν, Κροατία, Κίνα, Μαλαισία, Νότια Αφρική, Νότια Κορέα, Ολλανδία, Ουγγαρία, Ουκρανία, Πορτογαλία, Πολωνία, Ρουμανία, Ρωσία, Σερβία, Σιγκαπούρη, Σλοβενία, Ταϊλάνδη, Τουρκία, Τσεχία, και Φιλιππίνες  

Ειδικότερα για τις χώρες της Λατινικής Αμερικής εκδίδεται υπό τον αυτόν διευθυντή έκδοσης στις 16 ακόλουθες χώρες: Αργεντινή, Αρούμπα, Βενεζουέλα, Γουατεμάλα, Δομινικανή Δημοκρατία, Ελ Σαλβαδόρ, Ισημερινός, Κολομβία, Κόστα Ρίκα, Κουρασάο, Μεξικό, Νικαράγουα, Ονδούρα, Παναμάς, Περού και Χιλή.

Ελληνική έκδοση
---------------

Την έκδοση του ελληνόγλωσσου περιοδικού Men’sHealth, πανελλαδικής κυκλοφορίας, είχε η εταιρεία "Εκδόσεις Λυμπέρη Α.Ε." της οποίας πρόεδρος και διευθύνων σύμβουλος είναι ο Αντώνης Λυμπέρης, ενώ διευθυντής του εν λόγω περιοδικού ήταν ο Βασίλης Βαρδάκας. Πρόκειται για πολυσέλιδο περιοδικό (170 περίπου σελίδων), υψηλών αξιώσεων, καθεαυτού ανδρικού ενδιαφέροντος, με θέματα κυρίως άθλησης, υγιεινής διατροφής και δίαιτας, ψυχολογίας και σεξουαλικότητας. Βεβαίως ένα μεγάλο μέρος της ύλης του καλύπτουν διαφημίσεις που αφορούν τον ανδρικό πληθυσμό.

Από τις 12 Νοεμβρίου 2012 οι Εκδόσεις Λυμπέρη έκλεισαν και τον Αύγουστο του 2013 η εταιρεία κήρυξε πτώχευση. Τον Ιούνιο του 2012 είχε αναγγελθεί η εκδίκαση της αγωγής των πρώην εργαζομένων για δεδουλευμένα, ενώ ο κ. Λυμπέρης διαμένει κυρίως στη Βραζιλία, κάνοντας σύμφωνα με δημοσιεύματα, επαφές για την επανεκκίνηση της εκδοτικής του δραστηριότητας .

Σημειώσεις
----------

* Τον Δεκέμβριο του 2009 κυκλοφόρησε το 74ο τεύχος του.

Παραπομπές
----------

1. 1 2  «The ISSN portal» (Αγγλικά, Γαλλικά, Ισπανικά, Simplified Chinese, Αραβικά) ISSN International Centre. Παρίσι. 1054-4836.
2. ↑  «Με μια επιστολή ανακοινώθηκε το τέλος των εκδόσεων Λυμπέρη».
3. ↑  «Λουκέτο ο "Ομιλος Λυμπέρη"- Τέλος εποχής για περιοδικά που έγραψαν ιστορία». Αρχειοθετήθηκε από το πρωτότυπο στις 9 Νοεμβρίου 2012. Ανακτήθηκε στις 30 Ιουλίου 2014.
4. ↑  «Ο δεύτερος θάνατος του lifestyle».
5. ↑  «Κηρύχθηκε σε πτώχευση η εταιρεία ΕΚΔΟΣΕΙΣ ΛΥΜΠΕΡΗ ΑΕ».
6. ↑  «Το «colpo grosso» Λυμπέρη».
7. ↑  «Οι εργαζόμενοι στις εκδόσεις Λυμπέρη για το κλείσιμο του ομίλου».
8. ↑  «Πρώην εργαζόμενοι στις εκδόσεις Λυμπέρη: Συνεχίζουμε να διεκδικούμε το δίκιο μας!». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 30 Ιουλίου 2014.
9. ↑  «Την Τρίτη 10/6 ο Α. Λυμπέρης στο εδώλιο».
10. ↑  «Μεταξύ Βραζιλίας και Κηφισιάς ο Α. Λυμπέρης που δουλεύει τους εργαζομένους για τα δεδουλευμένα». Αρχειοθετήθηκε από το πρωτότυπο στις 14 Μαΐου 2014. Ανακτήθηκε στις 30 Ιουλίου 2014.
11. ↑  «Μετανάστης στη Βραζιλία ο Λυμπέρης».
12. ↑  «Λυμπέρης travel «agency» - Διακοπές και νέο φλέρτ με την «VOGUE»». Αρχειοθετήθηκε από το πρωτότυπο στις 30 Απριλίου 2017. Ανακτήθηκε στις 26 Οκτωβρίου 2019.

Εξωτερικοί σύνδεσμοι
--------------------

* Η Ιστοσελίδα του ελληνόγλωσσου Men’sHealth
* *Men'sHealth* Αυστραλίας
* *Men´sHealth* Βραζιλίας Αρχειοθετήθηκε 2021-12-07 στο Wayback Machine.
* *Men'sHealth* Γερμανίας
* *Men'sHealth* Ηνωμένου Βασιλείου
* *Men'sHealth* ΗΠΑ
* *Men'sHealth*  Ινδίας
* *Men'sHealth*  Ισπανίας
* *Men'sHealth*  Ιταλίας
* *Men'sHealth*  Μαλαισίας Αρχειοθετήθηκε 2021-02-11 στο Wayback Machine.
* *Men'sHealth*  Ν. Αφρικής
* *Men'sHealth* Ν. Κορέας Αρχειοθετήθηκε 2010-02-28 στο Wayback Machine.
* *Men'sHealth* Ολλανδίας
* *Men'sHealth*  Πολωνίας Αρχειοθετήθηκε 2010-04-04 στο Wayback Machine.
* *Men'sHealth*  Πορτογαλίαςl Αρχειοθετήθηκε 2010-03-10 στο Wayback Machine.
* *Men'sHealth*  Ρουμανίας
* *Men'sHealth* Ρωσίας
* *Men'sHealth*  Σερβίας Αρχειοθετήθηκε 2010-02-02 στο Wayback Machine.
* *Men'sHealth*  Σιγκαπούρης
* *Men'sHealth*  Φιλιππίνων